Áfangastaðurinn Borgarnes til umræðu á fundi Neðribæjar samtakanna Neðribæjarsamtökin í Borgarnesi efna til almenns fundar í Hótel Borgarnesi mánudaginn 25. mars kl. 17:15 . „ Efni fundarins er fyrst og fremst að ræða framtíðarverkefni sem við íbúar getum unnið að saman til að fegra umhverfið og efla Borgarnes sem skemmtilegan og aðlaðandi dvalar - og áfangastað fyrir íbúa og gesti , “ segir í tilkynningu frá samtökunum . Á fundinum verða ný fyrirtæki í Borgarnesi kynnt , t.d. Edduveröld , Ship og hoy og fleiri . Aðrir sem vilja kynna nýja starfsemi hafi samband við Sigríði Margréti í síma 895 5460 . „ Kallað verður eftir fólki til að annast ákveðna þætti Brákarhátíðar eins og hlaupið og fleira . Margar hendur vinna létt verk . Sagt verður frá listasmiðju fyrir Brákarhátíð sem fékk styrk frá Menningarráði , ratleik og leiðsögn sem gerð hafa verið fyrir snjallsíma í Borgarnesi og fleiru . Við hvetjum alla sem áhuga hafa að mæta hvar í sveit sem þeir eru settir . “